Mrekullia muzikore e një djali të verbër
Një djalë 12-vjeçar i verbër i jep kuptim jetës me muzikën e tij.
Cole Moran lindi i verbër dhe me difekte të tjera nga lindja. Megjithatë, 12-vjeçari ka një dashuri të jashtëzakonshme për muzikën. Korrespondentja e Zërit të Amerikës June Soh na njeh me interpretuesin fenomenal të muzikës me saze. Frankie Moran as që e imagjinonte një gjë të tillë kur lindi Cole. Kantautori Frankie Moran thotë se i biri rrëzohej sa herë luante nëpër shtëpi dhe kapte me dorë instrumentet. Kur Cole ishte rreth 1 vjeç, ai filloi të kapte me vesh notat e këngëve me një piano lodër. Instrumenti që zgjodhi Cole që t'i binte, që kur ishte 4 vjeç, ishte sazja. Cole ka probleme me shtyllën kurrizore, një sëmundje që kërkon që ai t'i nënshtrohet operacionit çdo 6-9 muaj, derisa trupi i tij të rritet plotësisht. Në tre vitet e fundit ai ka bërë 5 operacione. Me përjashtim të javëve të para të rikuperimit pas operimit, ai interpreton çdo ditë, regjistron dhe e dëgjon përsëri regjistrimin. Vitin e kaluar, dueti babë-bir doli në vend të dytë në një konkurs vjetor muzike që u zhvillua në qytetin e tyre, Berlin të Marylandit Nganjëherë Cole intrepreton bashkë me të atin në një kafane të Berlinit. Dueti tyre quhet "Erë e verbër". Ai është bërë i famshëm këtu. Kohët e fundit doli edhe CD-ja me muzikën e tij. Kur Cole të mbarojë shkollën, thotë Moran, dueti i tyre Blind Wind ka në plan të fillojë një turne në mbarë vendin.